CELEX: 22018D1029
Language: mt
Date: 2018-03-27 00:00:00
Title: Deċiżjoni Nru 1/2018 tal-Kunsill ta' Assoċjazzjoni UE-Turkija tas-27 ta' Marzu 2018 li temenda l-Protokoll 2 għad-Deċiżjoni Nru 1/98 dwar is-sistema ta' kummerċ għal prodotti agrikoli [2018/1029]

20.7.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 184/10
            
         DEĊIŻJONI Nru 1/2018 TAL-KUNSILL TA' ASSOĊJAZZJONI UE-TURKIJA
   tas-27 ta' Marzu 2018
   li temenda l-Protokoll 2 għad-Deċiżjoni Nru 1/98 dwar is-sistema ta' kummerċ għal prodotti agrikoli [2018/1029]
   IL-KUNSILL TA' ASSOĊJAZZJONI UE-TURKIJA,
   Wara li kkunsidra l-Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija (1),
   Wara li kkunsidra l-Protokoll Addizzjonali għall-Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija (2), u b'mod partikolari l-Artikolu 35 tiegħu,
   Billi,
   
               (1)
            
            
               Id-Deċiżjoni Nru 1/98 tal-Kunsill ta' Assoċjazzjoni KE-Turkija (3) tistabbilixxi s-sistema preferenzjali applikabbli għall-kummerċ fi prodotti agrikoli bejn l-Unjoni u t-Turkija. Il-Protokoll 2 għal dik id-Deċiżjoni jinkludi dettalji dwar is-sistema preferenzjali applikabbli għall-importazzjoni fit-Turkija ta' prodotti agrikoli li joriġinaw mill-Unjoni, inkluża sistema preferenzjali għall-importazzjoni ta' laħam iffriżat tal-bovini.
            
         
               (2)
            
            
               L-Unjoni u t-Turkija kellhom konsultazzjonijiet u qablu li jemendaw is-sistema preferenzjali applikabbli għall-importazzjoni fit-Turkija ta' laħam tal-bovini li joriġina mill-Unjoni, u li jestendu l-kamp ta' applikazzjoni tal-kwota tariffarja eżistenti, stabbilita fl-Anness għall-Protokoll 2 għad-Deċiżjoni Nru 1/98, għal-laħam frisk u mkessaħ tal-bovini.
            
         
               (3)
            
            
               Għalhekk, il-Protokoll 2 għad-Deċiżjoni Nru 1/98 tal-Kunsill ta' Assoċjazzjoni KE-Turkija għandu jiġi emendat kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Anness għall-Protokoll 2 għad-Deċiżjoni Nru 1/98 huwa emendat skont l-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, is-27 ta' Marzu 2018.
      
         
            Għall-Kunsill ta' Assoċjazzjoni UE-Turkija
         
         
            Il-President
         
         F. MOGHERINI
      
   
   
      (1)  ĠU L 361, 31.12.1977, p. 29.
   
      (2)  ĠU L 361, 31.12.1977, p. 60.
   
      (3)  Id-Deċiżjoni Nru 1/98 tal-Kunsill ta' Assoċjazzjoni KE-Turkija tal-25 ta' Frar 1998 dwar is-sistema ta' kummerċ għal prodotti agrikoli (98/223/KE) (ĠU L 86, 20.3.1998, p. 1).
   
      ANNESS
      L-entrati għall-kodiċi NM 0202 20 fl-Anness għall-Protokoll 2 għad-Deċiżjoni Nru 1/98 jinbidlu b'dan li ġej:
      
         
                     “Kodiċi NM
                  
                  
                     Deskrizzjoni
                  
                  
                     Tnaqqis tad-dazju MFN (%)
                  
                  
                     Kwota tariffarja (piż nett f'tunnellati)
                  
               
                     0201 20 
                     0202 20 
                  
                  
                     Qatgħat oħra ta' laħam tal-bovini, bl-għadma, friski jew imkessħa, jew iffriżati
                  
                  
                     Tnaqqis ta' 50 % b'dazju massimu ta' 30 %
                  
                  
                     5 000 
                  
               
                     0201 20 
                     0202 20 
                  
                  
                     Qatgħat oħra ta' laħam tal-bovini, bl-għadma, friski jew imkessħa, jew iffriżati
                  
                  
                     Tnaqqis ta' 30 % b'dazju massimu ta' 43 %
                  
                  
                     14 100 ”.